# data[].attributes.body
Liitteenä ollut Ylen juttu oli tuttua asiaa, mutta hyödyllinen linkki.

Edelleen jotenkin kaipaisi konkreettisia neuvoja ja vinkkejä siihen, miten oppilaiden ja opiskelijoiden kanssa voisi opetella fiksuja tapoja hyödyntää tekoälyä, ettei tarvitsisi kokonaan kieltää, mutta osaisi itse opettajana rajata tehtäviä vielä paremmin.

# data[].attributes.body
Vapaa-aikaan liittyvän synttärikortin tekemisessä oli se hyöty, että opin käyttämään kyseistä tekoälymallia. Vastaavaa en olisi pystynyt tekemään ilman tekoälyä. Toki synttärikortin tekeminen ylipäätään olisi onnistunut vaikka itse piirtämällä käsin tai vaikka kipaisemalla ostamaan kaupasta valmiin kortin.

Tavallaan kokeilu liittyi tämän kurssin Tekoäly ja luovuus -osioon, joten siinä mielessä "pakollinen", mutta itselleni samalla hyödyllinen kokeilu.

Ympäristöasiat vaivaavat aika paljonkin mieltä, kun tekoälyä käyttää. Siinä mielessä käytön pitäisi olla ainakin itselleni aina jollakin tavalla perusteltua.

# data[].attributes.headline
Olen käyttänyt tekoälyä sekä töissä että vapaa-ajalla.

# data[].attributes.subject
Olen käyttänyt tekoälyä sekä töissä että vapaa-ajalla.

# data[].attributes.body
Esimerkkinä vapaa-ajan käytöstä syntymäpäiväkortin luonti tekoälyn avulla.

Sen kokeilu oli mukavaa, mutta ei mielestäni kovin nopeaa. Lopputuloksesta tuli kuitenkin kiva.

# data[].attributes.body
Lomareissun suunnittelu tekoälyn avulla oli monella tavalla turhaa. Toisaalta halusin kokeilla, saanko uusia ideoita, mutta toisaalta liiallisen suunnitelmallisuuden voisi heittää lomalla myös romukoppaan. Luonnonvarojen käyttöä ei tässä tilanteessa tullut ajateltua (vasta jälkeenpäin). Kymmeniä vuosia googlanneena on varmasti tullut tehtyä enemmän, kuin yksi "turha" haku. Kaikki nämä kuluttavat energiaa ja sitä kautta luontoa. Uutisissa ja podcasteissa aiheesta puhutaan enemmän ja enemmän, jolloin ihmisten tietoisuus kasvaa. Toisaalta tekniikka kehittyy ja energia saatetaan käyttää hakuun vähemmän, mutta saako tämä sitten käyttämään tekoälyä jälleen enemmän...

# data[].attributes.body
Koitin ideoida lomareissua suuressa kaupungissa tekoälyn avulla. Kysyin, mikä olisi paras reitti päivän aikana, kun halusin nähdä tietyt nähtävyydet ja paikat, sekä syödä välillä jossakin.

--> Käyttötarkoitus: apuna päivän suunnittelussa ja optimaalisen reitin valinnassa.

-> Käyttö ei todellakaan ollut välttämätöntä. Halusin vain testata, antaisiko tekoäly uusia uusia ideoita omien ajatusten lisäksi.

# data[].attributes.body
Pelkään aikaa, jolloin tekoälyllä tuotettu teksti kohtaa tekoälyllä luetun ja tuotetun vastineen. Meneekö mikään enää ihmisaivojen kautta?

Tätä mietin taas tänään, kun Iltasanomat julkaisi anteeksipyynnön lennokkiuutisoinnissa sattuneesta virheestä. Tekoälyapuri oli tuntemattomasta syystä nostanut esiin, että droonit olisivat tulleet Venäjältä. Tekoälyn tuottamat tiedot piti toimituksessa tarkastaa ihmisaivoilla, mutta mitenkäs kävikään..

# data[].attributes.body
Tämän koulutuksen myötä on tullut paljon tietoisemmaksi, milloin ja miksi käyttää tekoälyä. Suuri energiankulutus mm. on koko ajan takaraivossa, kun kokeilee ohjelmia.. Kaikkea jo olemassa olevaa omaa opetusmateriaaliakin saisi viilattua aina hienommaksi mutta tuoko se todella jotain lisäarvoa niin sitä jää pohtimaan.

# data[].attributes.body
Hyödynsin tekoälyä ysiluokkalaisten tutkielmaohjeen päivittämisessä, johon lisäsin tekoälyn käyttö -osion. Tämän johdosta myös työn arviointi muuttui. Vapaa-ajalla tuli kokeiltua Sunoa synttäribiisin tekoon.

# data[].attributes.body
Käytin tekoälyä jäsentämään tekemääni taulukkoa selkemmäksi. Muokkasin tulosta vielä täysin vastaamaan haluttua tavoitetta.

Ajattelen että käytin tekoälyä järkevästi, tein pohjatyön itse, tarkistin ja muokkasin vielä lopputulosta. Tekoäly säästi aikaani ja ehkä pääsin sen avulla parempaan lopputulokseen. Mielestäni tekoälyn käyttö tehtävässä oli perusteltua ja harkittua. Vältän erillisten kuvien tai videoiden tuottamista tekoälyn avulla energian kulutuksen vuoksi.

# data[].attributes.body
Käytin tekoälyä jäsentämään tekemääni työnjaon taulukkoa selkeämmäksi. Käyttö ei ollut välttämätöntä mutta pääsin nopeammin ja parempaan lopputulokseen.

# data[].attributes.body
Huomasin, että pohdin etenkin tuossa olohuoneen sisustamisen kohdalla tekoälyn tarpeellisuutta ja eettisyyttä. Tietysti on hyvä saada visuaalista tukea sisustamisen tueksi, mutta mikä on se hinta, jonka siitä maksaa. Etenkin, kun tekoäly joutui tekemään minulle monta kuvaa uudelleen, tuli sellainen olo, että onko tämän vain sähkön ja muiden luonnonvarojen tuhlaamista. Minusta tekoälyn ympäristövaikutuksia pitäisi tehdä enemmän näkyväksi, jolloin ihmisten olisi helpompi arvioida, milloin tekoälyä kannattaa hyödyntää.

# data[].attributes.headline
Tilanteet, joissa olen käyttänyt tekoälyä

# data[].attributes.subject
Tilanteet, joissa olen käyttänyt tekoälyä

# data[].attributes.body
Tilanne 1:

Suunnittelin tuottavan kirjoittamisen kokonaisuuden 2. luokkalaisille. Kirjoitusprojekti eteni vaiheittain ja jokaiseen vaiheeseen hain kuvituksen Canvan tekoälyltä. Toki tämä ei ollut täysin välttämätöntä, mutta sain juuri oikeanlaisen kuvituksen kirjoittamisen tueksi.

Tilanne 2:

Tein koulumme koko koulun yhteistä lukuhaastetta. Tuntui, etten keksinyt hyviä tehtäviä haasteeseen. Kysyin tekoälyltä apua, mutta en pitänyt tämän antamista vaihtoehdoista. Päädyin itse keksimään haasteet, koska ajattelin, että se on nopeampaa kuin koittaa jatkaa keskustelua tekoälyn kanssa. Tässä siis tekoälyn käyttö osoittautui turhaksi.

Tilanne 3:

Hain ideoita olohuoneen sisustukseen. Olen suunnitellut sinne kahta rimaseinää ja halusin nähdä, miltä ne näyttäisivät. Tekoäly osasi laittaa yhden rimaseinän oikein, mutta toista ei osannut, vaikka jatkoin keskustelua melko pitkään. Tästä oli se hyöty, että näin, että rimaseinä sopisi olohuoneeseen.

# data[].attributes.body
Synttäribiisin tekeminen.

Ilman tekoälyä en olisi osannut biisiä tehdä. Kappale ilahdutti kovasti ja oli ns. aineeton lahja eli sillä lailla ympäristöystävällinen. Tehdessä kuitenkin on koko ajan huono omatunto ympäristöasioiden vuoksi. Ja tommosen musaohjelman (suno.com) kanssa sitä pohtii koko ajan, että muusikoilta menee elanto, kun kappaleita voi sorvata tekoälyllä.

# data[].attributes.body
Olen viime aikoina käyttänyt tekoälyä (suno.ai) kappaleiden tekemiseen. Olen tehnyt läheisille pari synttäribiisiä, jossa tekoäly on tehnyt musiikin ja minä sanat. Kokeilin tekoälyä myös sanojen tekemiseen, mutta niistä tulee teennäiset. Omat runoilut ovat selvästi paremmat. Samalla olen toki kysellyt tekoälyltä synonyymeja tai riimejä.

Käytän tekoälyä työssäni ideoinnissa, esim. tuntien suunnittelussa.

Tekoäly ei tiettykään ollut välttämätöntä, mutta noita biisejä en itse muuten pystyisi tekemään. Työjuttujen ideointiin voin toki käyttää muutakin kuin tekoälyä eli ei se toki välttämätöntä ole.

# data[].attributes.body
Käytän tekoälyä pääasiassa vain työasioissa. Viime aikoina olen törmännyt aika useinkin töissä siihen, että tekoälyn käyttöä tarjotaan helpoksi ratkaisuksi, jos tuskailen ajan tai muiden resurssien puutetta.

Mielestäni se ei ole ihan ongelmatonta...

# data[].attributes.body
Pikainen ryhmätyöaiheiden kysyminen tekoälyltä aiheutti jonkin verran huonoa omaatuntoa. Jos olisin ollut aiemmin liikkeellä asian tiimoilta, olisin voinut keksiä aiheet itsekin tai löytää ideoita muista materiaaleistani.

Varsinkin hakutehtävissä mietin joka kerta, ettei tekoälyn käyttö helppoudestaan huolimatta ole ongelmatonta.

# data[].attributes.body
Tilanne 1

Tarvitsin nopeasti valinnaisen psykologian tunnille ryhmätyöaiheita.

Käyttötarkoitus siis ideointi ja jos olisin ehtinyt miettiä asiaa aiemmin, en olisi tarvinnut siihen tekoälyä

Tilanne 2

En löytätänyt oppikirjasta riittävästi esimerkkejä, joten kysyin geminiltä.

Käyttötarkoituksena oman ajattelun laajentaminen ja siinä kohdassa se tuntui tarpeelliselta.

Tilanne3

Kysyin geminiltä ohjeita, kuinka ohjeistaa opiskelijaa tehtävässä käyttämään perplexity.ai-ohjelmaa.

Käytin tekoälyä opastamaan asiassa, jota en itse hallinnut ja ilman sitä ohjeistus olisi jäänyt tekemättä tai ainakin ollut hyvin vajavainen.

# data[].attributes.body
Valittu tilanne: Infograafien luonti valinnaisaineiltaan.

Tuntuiko käyttö tässä tilanteessa perustellulta ja vastuulliselta?

Koe käytön aika vastuulliseksi, erityisesti siltä osin kun laaja asia tuli esittää vieraalla kielellä. Tässä säästyi aikaa ja olisi voinut olla että en olisi luonut esitemateriaali muuten kuin vain suomenkielisenä.

# data[].attributes.body
Käytin tekoälyä valinnaisaineillan esittelymateriaalin luonnissa. Annoin NoteBookLM:lle valinnaisainevihkomme sisällön ja pyysin sitä luomaan erilaisia infograafeja. Pyysin myös tekemään vieraskielisiä infograafeja joille sitten tulikin illassa käytöä.

# data[].attributes.body
Tekoälyn hyöty ideoinnissa:

Tekoäly nopeuttaa yleensä työtäni (ellei näin käy, alan yleensä miettiä toista tapaa tehdä) ja antaa tarvittaessa väsyneiden ihmisaivojen levätä ideoinnista.

Ilmankin pystyn tekemään työni ilman muuta (ja teenkin lähes 100&), mutta parhaimmillaan tekoäly on ideoinnissa kuin mielikuvituksekas työpari, jolta ideoita pursuaa ja joka ei väsy.

Olen varsin tietoinen tekoälyn käytön vaikutuksista energiankulutukseen -kiitos tämän kurssin. Kotona en tästä syystä juurikaan käytä tekoälyä. Yleensä vain silloin, jos en saa ratkaisua ongelmaani muilla keinoin.

Näissä kahdessa esimerkkitapauksessani käyttö oli mielestäni perusteltua. Aikaa säästyi varmasti vähintään tunnin verran, tai itse asiassa olisin toteuttanut asiat toisin ja tylsemmin =) Mikä sekin tietysti olisi voinut olla hyvä ja eettisempi valinta. Ajattelen kuitenkin niin, että jos jokin asia maailmassa on tärkeää, niin oppiminen ja sivistys ja siihen voimme energiaa laittaa.

# data[].attributes.body
Tilanne 1:

Töissä koko koulun yhteisen aamunavauksen suunnittelu. Annoin tekoälylle tiedoksi hieman rajaavia tietoja (toive toiminnallisuuteen, tilarajoitteet, oppilasmäärä, ryhmien määrä, ikäryhmät, kielelliset osaamiset jne.)

-Tarkoitus: ideointi ja tilaisuuden sisällön tuottaminen omien ideoiden avuksi ja jalostamiseksi.

-Käyttö ei ollut välttämätöntä. Tekoäly antoi minulle pitkän liudan ideoita, joita yhdessä jalostimme lopulliseksi suunnitelmaksi. Tekoäly oli ajattelun tukena ja ideanikkarina, mikä on usein opettajan työssä aikaa vievää ellei valmista ideaa ole.

Tilanne 2:

Töissä kuvataidetyön suunnittelu. Luokkani muuttaa toiseen tilaan ja kaapeissa on paljon materiaalia, joita haluan käyttää nyt kevään aikana pois. Joukossa on iso kasa mm. geometrisiä kartonkikuvioita, joiden käyttöön pyysin ideoita. Tekoälyn kanssa yhdessä valitsin työlle aiheen ja sain motivointia varten kehyskertomuksen aiheeseen. Tekoäly ehdotti myös työn/aiheen jatkokäsittelyä ja sitä kautta integrointia muihin oppiaineisiin.

-Käyttö ei ollut välttämätöntä, mutta nopeutti työtäni huomattavasti ja ennen kaikkea monipuolisti lopputulemaa. Tekoäly osaa myös omia aivoja paremmin ja nopeammin huomioida esim. OPS:n vaatimukset

# data[].attributes.headline
1. Käytin tekoälyä ideoimaan lämpövyöhykkeiden käsittelemistä toiminnallisesti oppiaiden kanssa. Käyttö antoi uusia ideoita, kun ei väsyneenä tullut itsellä mitään mieleen.

# data[].attributes.subject
1. Käytin tekoälyä ideoimaan lämpövyöhykkeiden käsittelemistä toiminnallisesti oppiaiden kanssa. Käyttö antoi uusia ideoita, kun ei väsyneenä tullut itsellä mitään mieleen.

# data[].attributes.body
Vapaa-ajalla käytin tekoälyä ottamalla kuvan pesuallashanastani ja pyysin keksimään ideoita sen irroittamiseen. Hyviä vinkkejä tuli, mutta ne eivät toimineet. Netistä ei löytynyt aiheeseen tietoa.

Eräs oppilas kirjoitti esitelmänsä lähteeksi chat gpt. Saimme tästä hyvän keskustelun aikaiseksi, voiko tekoälyä käyttää lähdemerkinnöissä.

# data[].attributes.body
Käytän tekoälyä mahdollisimman vähän, mutta lähinnä tilanteissa, joissa haluan säästää aikaa ja rahaa. Olisin näissä tilanteissa voinut toimia myös ilman tekoälyä. Olen tiedostanut tekoälyn eettisen puolen jo ennen kurssille osallistumistani lähinnä omien lapsieni (nuoria aikuisia) asenteen kautta. Viime aikoina asiasta on mielestäni puhuttu myös enemmän julkisuudessa mm. uutisaiheina.

# data[].attributes.body
Olen käyttänyt tekoälyä sekä työssäni että vapaa-ajalla.

Molemmissa tapauksissa olen käyttänyt tekoälyä lähinnä ideointiin ajan ja vaivan säästämiseksi.

Olen kokenut tekoälyn käytön melko helpoksi, mutta toisaalta olen myös törmännyt sen kanssa tilanteisiin, jossa en ole päässyt haluttuun lopputulokseen.

# data[].attributes.body
1. Mitä hyötyä tekoälyn käytöstä oli? Se nopeutti työskentelyä ja vapautti aikaa muuhun.

2. Olisitko voinut tehdä saman myös ilman tekoälyä? Olisin voinut tehdä saman myös ilman tekoälyä.

3. Tiedostinko tekoälyn käytön laajemmat vaikutukset? Yritän miettiä ennen tekoälyn käyttöä eettistä näkökulmaa (mm. mitä ei saa tekoälylle syöttää), mutta resurssi- tai ympäristövaikutuksia en ole tullut ajatelleeksi.

4. Tuntuiko käyttö tässä tilanteessa perustellulta ja vastuulliselta? Käytin tekoälyä sen selvittämiseen, voinko tehdä tietyntyyppistä tehtävää eräässä tietokoneohjelmassa. En syöttänyt mitään yksityiskohtaisia tietoja tekoälylle, vaan kartoitin kys. ohjelman mahdollisuuksia. Mielestäni käyttö oli vastuullista ja eettistä. Kuten sanoin, olisin voinut jättää käyttämättä tekoälyä, mutta tiedon etsimisessä olisi silloin mennyt kauemmin aikaa.

# data[].attributes.body
Tilanne 1. / Töissä

Käytän tekoälyä töissä enimmäkseen ideointiin. Eli syötän tekoälylle esimerkiksi jonkin aiheen, josta toivon saavani erilaisia toteutusideoita. Tänään myös esimerkiksi kysyin tekoälyltä, voiko X-tietokoneohjelmassa tehdä Y-tyyppistä tehtävää, johon sain nopean vastauksen sekä myös ohjeet siihen, miten voin tehtävän toteuttaa. Lisäksi olen myös käyttänyt tekoälyä kuvien tekemiseen tietystä aiheesta.

Koen, että tekoälyn käyttö näissä tilanteissa ei ole välttämätöntä, mutta se nopeuttaa työskentelyä ja vapauttaa aikaa muuhun.

Tilanne 2. / Vapaa-ajalla

Vapaa-ajalla käytän tekoälyä välillä tiedonetsinnässä, etenkin, kun minulla on mielessä joku yksityiskohtaisempi kysymys aiheeseen X liittyen.

Koen, että tekoälyn käyttö ei ole tässäkään tiedonetsinnässä välttämätöntä, mutta jälleen kerran se nopeuttaa oikean tiedon löytämistä. Kaikkeen tulee toki suhtautua kriittisesti, enkä ota tekoälyn tarjoamaa tietoa totuutena, mutta se voi ohjata esim. löytämään aiheesta lisätietoa.

# data[].attributes.body
Tekoälyn eettisyyttä olisi hyvä pohtia enemmän. Nyt tekoälyn käyttöni on lähinnä kiinnostusta tekoälyn toimivuutta kohtaan ja siihen, miten voisin ideoita ja luoda uutta ilman, että kuormitun siitä itse. Tekoälyn käyttö ei siis ole aina perusteltua vaan sen käyttö pohjautuu pikemminkin siihen, että pyrin helpottamaan työmäärääni.

# data[].attributes.body
Käytän tekoälyä usein vapaa-ajallani helpottamaan tiedonetsintää. Etenkin silloin kun tarvitsen tiedon nopeasti.

Töissä käytän tekoälyä helpottamaan työtäni. Olen suunnitellut jouluesitystä, tehnyt erilaisia taulukoita sekä valmistellut esim. työhakemuksia, joita olemme sitten oppilaiden kanssa hyödyntäneet. Tekoälyn käyttöni voisi tiivistää töissä sellaiseen, että käytän sitä silloin, kun luon jotain uutta.

# data[].attributes.headline
Eettinen pysähdys: ilmankin tekoälyä pärjäisi, mutta...

# data[].attributes.subject
Eettinen pysähdys: ilmankin tekoälyä pärjäisi, mutta...

# data[].attributes.body
Sivusinkin vastausta tähän jo osassa 1. Eli ilmankin tekoälyä varmaan pärjäisi, mutta tekoäly toimii hyvänä tukena ja sparraajana ideointivaiheessa. Itsekseen ilman tekoälyä puserretuista tuntisuunnitelmista tulee varmasti ihan hyviä, mutta oman kokemukseni mukaan tekoäly auttaa ajattelemaan boxin ulkopuolelta ja auttaa hetkissä, joissa on jumissa oman suunnitelman kanssa eikä meinaa päästä eteenpäin. Miksi keksiä pyörä uudelleen, kun voi jalostaa edelleen aiemmin keksittyä?

Resursseja ja ympäristövaikutuksia en useinkaan ole tullut ajatelluksi tässä yhteydessä. Täytyypä ehkä alkaa laajentaa omaa ajatusmaailmaa tähän suuntaan ja perehtyä asioihin tarkemmin.

# data[].attributes.body
Käytän tekoälyä sekä töissä että vapaa-ajalla. Usein tulee käytettyä sitä tehostamaan ajankäyttöä. Kysyn tekoälyltä jotain, minkä selvittämiseen tavallisen hakukoneen avulla menisi paljon aikaa kun pitäisi lueskella erikseen monia hakutuloksia.

Töissä pohdin tekoälyn käyttöä tarkemmin. Käytän sitä selkeästi eniten ideoinnin tukena. Toisinaan tekoälyltä tulee suoraan jotain tosi hyviä ajatuksia esim. tuntisuunnitelmiin, mutta yleensä tekoälyn ideassa on jotain puutteita minun tarkoitukseeni, ryhmään liittyen tms. Pikkuhiljaa hinkkaamalla ideoista tulee käyttökelpoisia ja paljon parempiakin, kuin ihan itsekseen pakotetuista ideoista, kun annan tekoälylle korjausehdotuksia tai tarkennan tarpeitani.

# data[].attributes.body
Mielestäni tekoälyn käytöstä oli palautelomakkeen kääntämistyössä hyötyä. Sain lomakkeen tekstit käännettyä hetkessä englanniksi ja omaksi työksi jäi ns. loppusilaus. Käännöstyön olisi voinut toki tehdä ilman tekoälyäkin, mutta tässä kohtaa koin tarpeelliseksi säästää aikaa. Tällä kertaa koin siis tekoälyn käytön perusteltuna ja vastuullisena. Ilmoitin myös opiskelijoille kääntäneeni opintojaksolla käytetyn lomakkeen vierailijoitamme varten englanniksi. Tiedostan tekoälyn käytön laajemmat vaikutukset enkä tämän vuoksi tee tekoälyllä esimerkiksi kuvia.

# data[].attributes.body
Tilanne 1:

Käytin tekoälyä suunnittelemaan kolmen päivän matkan muutamaan eri Euroopan kaupunkiin tietyllä teemalla, jonka jälkeen valitsin mielestäni mielenkiintoisimman ja tutkin sitä lisää.

- Käyttötarkoitus: ideointi ja oman ajatuksen laajentaminen.

- Käyttö ei olisi ollut välttämätöntä, mutta säästi aikaa ja sain uusia vinkkejä mahdollisesta matkakohteesta.

Tilanne 2:

Käänsin suomesta englanniksi lukion opintojaksolla käyttämäni palautelomakkeen, kun kouluumme tuli englantilaisia liikunnanharjoittelijoita. Näin lukiolaiset pystyivät antamaan tutun lomakkeen pohjalta palautetta englantilaisille tunnin pitäjille - ja minä säästin aikaa käännöstyössä.

- Käyttötarkoitus: kielen kääntäminen ja ajan säästäminen

- Tekoälyn käyttö oli kiireessä helppo ratkaisu. Toki olisin voinut kääntää lomakkeen itsekin englanniksi, mutta tässä kohtaa koin tarvetta säästää aikaa muuhun työhön.

# data[].attributes.body
Itselläni tekoälyn käyttöön liittyy vahvasti eettinen ristiriita. Mitä kaikkea voin ulkoistaa koneen tehtäväksi? Millaista yhteiskuntaa tuen omalla tekoälyn käytölläni? Pidänkö kiinni eettisistä periaatteistani vai menenkö yhteiskunnan kehityksen mukana? Näistä ratkaisemattomista kysymyksistä johtuen tekoälyn käyttöni on niukkaa. Toisaalta yritän käyttää ohjelmia, jotka tekevät hieman yksinkertaisempia kuvia, sillä uskoisin etenkin videoiden tai monien peräkkäisten tarkkaa laatua vaativien kuvien teon vievän paljon resursseja.

# data[].attributes.body
Käytän tekoälyä joskus esimerkiksi ajatusten jäsentämiseen tai kuvien tekemiseen. Tällöin tekoäly on apurini, sillä en osaa itse piirtää ja välillä sopivien kuvituskuvien löytäminen kestää. Näitä pitää kuitenkin aina arvioida tapauskohtaisesti.

# data[].attributes.body
Tekoälyllä on kiva "leikkiä" ja kokeilla uusia juttuja. Kokeileminen on tarpeellista, jotta oppii käyttämään esimerkiksi toimivia kehotteita. Turha "leikkiminen" pitäisi kuitenkin saada minimiin.

# data[].attributes.body
Käytän tekoälyä eniten tuntisuunnitelmien ideointiin, jos en itse keksi, miten aihetta voisi käsitellä tai jos tarvitsen uusia ideoita. Ei välttämätöntä mutta käyttö antoi ideoita myös jatkoon. Tekoälyn käyttö helpottaa silloin, kun omat aivot eivät jaksa kehittää uusia ideoita.

# data[].attributes.body
1. Eettinen pysähtymisen koin itse muutaman oppilaan kautta. Pari oppilasta alkoi hermoilla koekertauksessa, etteivät he osaa kielioppiaiheesta yhtään mitään. Koska en pystynyt kyseisellä tunnilla antamaan vain heille aikaani, ehdotin, josko otettaisiin tekoäly opettajaksi roolin avulla. He kieltäytyivät jyrkästi, koska kokivat tekoälyn kuluttavan muutenkin rajallisia luonnonvarojamme, varsinkin vedenkulutuksen. Tämän jälkeen sanoivat kertaavansa itsenäisesti asiaa kirjan avulla. Ymmärsin, että nuorilla on siis erilaisia suhtautumistapoja tekoälyn käyttöön.

Itse ajattelen, että esimerkiksi kuvien ja varsinkin liikkuvan kuvan käyttö on turhaa resurssin käyttöä, koska kuvakirjastot vastaavat opetuksessa nykyhetken tarpeeseen.

# data[].attributes.body
1. Vapaa-ajalla teen paljon ns. lyhyitä kysymyksiä tekoälylle, joihin haluan ytimekkään vastauksen tyyliin kyllä/ei. (Voiko amarylliksen kukan leikata leikkokukaksi maljakkoon?) -> helppo tapa saada tieto, jonka löytäisi melko helposti ilman tekoälyäkin.

2. Vapaa-ajalla eniten hyötyä on sellaisista kysymyksistä, jotka alkavat esim. sanalla “selitä”, jolloin yleensä voi vielä esittää jatkokysymyksiä tai pyytää tarkennuksia. Silloin tekoäly on keskustelukumppanina, joka jaksaa selittää myös esimerkkien kautta asiaa. (Selitä metsänomistajan verotus)  -> tietoa ja omakohtaista hyötyä, kun voi pyytää apua juuri tiettyyn kysymykseen ja vaikka ko. tapauksessa antaa tarkat yksityiskohtaiset tiedot

# data[].attributes.body
Valittu tilanne: Oppimateriaalin kielen selkeyttäminen tekoälyn avulla.

Tekoälyn käytöstä oli hyötyä oppimisen kannalta, sillä selkeämpi kieli tuki oppilaiden ymmärrystä ja teki materiaalista saavutettavamman eri oppijoille. Tämä edisti yhdenvertaisuutta opetuksessa.

Saman työn olisi voinut tehdä myös ilman tekoälyä, mutta se olisi vienyt enemmän aikaa.

Käytön aikana en alkuun tullut ajatelleeksi tekoälyn laajempia vaikutuksia, kuten energiankulutusta tai datakeskusten ympäristövaikutuksia. Kokonaisuutena tekoälyn käyttö tuntui tässä tilanteessa perustellulta ja vastuulliselta, koska se tuki oppimista konkreettisesti ja korvasi aikaa vievää rutiinityötä ilman, että pedagoginen vastuu siirtyi pois opettajalta.

# data[].attributes.body
Tilanne 1:
Käytin tekoälyä tuntisuunnitelman ideointiin. Pyysin ehdotuksia siitä, miten voisin käsitellä aihetta eri tasoisille oppijoille.
→ Käyttötarkoitus: ideointi ja eriyttämisen tukeminen.
→ Käyttö ei ollut välttämätöntä, mutta nopeutti suunnittelua ja auttoi näkemään uusia lähestymistapoja.

Tilanne 2:
Hyödynsin tekoälyä oppimateriaalin kielen selkeyttämiseen. Pyysin yksinkertaistamaan tekstiä selkokielisemmäksi.
→ Käyttötarkoitus: materiaalien muokkaus ja saavutettavuus.
→ Tämä olisi ollut mahdollista tehdä myös itse, mutta tekoäly teki työn nopeasti.

Tilanne 3:
Olisin voinut käyttää tekoälyä tuntitehtävien arviointikriteerien muotoiluun, mutta päätin tehdä ne itse.
→ Käyttötarkoitus: arvioinnin suunnittelu.
→ Tässä tilanteessa koin, että oma pedagoginen harkinta oli tärkeämpää kuin nopeus.